นายกรัฐมนตรี เชิญชวนร่วมงาน “มหกรรมร่วมใจแก้หนี้ : มีหนี้ต้องแก้ไข เริ่มต้นใหม่อย่างยั่งยืน” ครั้งที่ 1
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวเปิดงาน “มหกรรมร่วมใจแก้หนี้ : มีหนี้ต้องแก้ไข เริ่มต้นใหม่อย่างยั่งยืน” ครั้งที่ 1 ผ่านบันทึกวีดิทัศน์ โดยกระทรวงการคลังร่วมกับธนาคารแห่งประเทศไทย (ธปท.) จัดขึ้นว่า การจัดงานครั้งนี้ เป็นส่วนหนึ่งของการแก้หนี้ครัวเรือนตามนโยบายรัฐบาลในปี 2565 เพื่อช่วยเหลือและส่งเสริมการแก้ไขปัญหาหนี้อย่างยั่งยืน รวมทั้งเปิดโอกาสให้ประชาชนและผู้ประกอบการสามารถเข้าถึงความช่วยเหลือของภาครัฐอย่างเป็นรูปธรรม ขอขอบคุณกระทรวงการคลัง สถาบันการเงินภาครัฐ ตลอดจนหน่วยงานพันธมิตรที่เข้าร่วมจัดกิจกรรม และประชาสัมพันธ์การจัดงาน พร้อมเชิญชวนประชาชนมาร่วมงาน เพื่อเข้ารับคำปรึกษาในการจัดการแก้ไขปัญหาหนี้ได้อย่างตรงจุด ให้สอดคล้องกับศักยภาพในการชำระหนี้ เพื่อที่จะหลุดพ้นจากกับดักหนี้สินได้อย่างยั่งยืนสำหรับงานมหกรรมร่วมใจแก้หนี้ : มีหนี้ต้องแก้ไข เริ่มต้นใหม่อย่างยั่งยืน” มีกิจกรรมประกอบด้วย 3 ส่วน ได้แก่ การแก้ไขปัญหาหนี้สินที่มีอยู่เดิม การสร้างรายได้ผ่านการสร้างอาชีพหรืออาชีพเสริม และการสร้างภูมิคุ้มกันให้แก่ประชาชนด้วยการส่งเสริมทักษะในการประกอบอาชีพการจัดงานในครั้งนี้ เป็นการจัดงานครั้งที่ 1 จัดขึ้นวันนี้ - 6 พฤศจิกายนนี้ ที่อิมแพ็ค ฮอลล์ 5 เมืองทองธานี และยังมีกำหนดจัดงานต่อเนื่องอีก 4 ครั้งครอบคลุมทั้ง 4 ภาคทั่วประเทศ ระหว่างเดือนพฤศจิกายน 2565 - มกราคม 2566